open-index/open-wikipedia-markdown huggingface dataset:
Aristide Guarneri

**Aristide Guarneri** () er ein italiensk tidlegare fotballspelar frå Cremona i Italia, som var med på Inter sitt lag som vann Europacupen både i 1964 og 1965, *La Grande Inter*. I 1966 var han med i Italias tropp til VM i fotball. To år seinare spela han for Italia då landslaget vann sin hittil einaste EM-tittel. Han spela 21 landskampar. Vanlegvis spela han i forsvaret.

### Klubbspel
Guarneri debuterte i 1957 for Serie B-klubben Como. I 1958 vart han overført til Inter og spela dei neste ni sesongane 330 seriekampar for klubben og skåra fire mål. Med Inter oppnådde han stor suksess, vart seriemeister tre gongar 1963-66 og både i 1964 og 1965 gjekk klubben til topps i Europacupen. Frå 1967 til -69, gjorde han teneste i ein sesong kvar i klubbane høvesvis Bologna og SSC Napoli. I 1969 vende han tilbake til Inter, men klarte ikkje spele seg til plass i fyrsteellevaren. Han la opp i 1973, etter tre sesongar i Cremonese.

### Landslagsspel
Guarneri fekk sin landslagsdebut 12. mai 1963, i ein vennskapskamp mot Brasil som enda med 3-0-siger. Hausten 1966 vart han matchvinnar då han skåra sitt einaste landslagsmål og Italia slo Sovjetunionen 1-0. 10. juni 1968 spela han sin 21. og siste landskamp, andre finalekampen under EM i fotball 1968. Kampen enda med 2-0 til Italia over Jugoslavia og EM-gull til Gaurneri og dei andre italianarane på laget.

### Merittar
* EM-gull 1968 for Italia
* Vinnar av Europacupen 1964 og 1965 med Inter
* Italiensk seriemeister 1963, 1965 og 1966 med Inter

## Kjelder

**Denne artikkelen bygger på «[[:de:Aristide Guarneri|Aristide Guarneri]]» frå ,  den 2. juni 2013.*
FC Twente

**Football Club Twente** er ein fotballklubb i Enschede i regionen Twente i Nederland. Klubben vart skipa i 1965 ved samanslåinga av Sportclub Enschede og Enschedese Boys. FC Twente har sidan 1984 spela fast i den nederlandsk toppdivisjonen, Eresdivisie.

Twente vann i 2010 sitt fyrste og hittil einaste seriemeisterskap. Fire gongar har klubben hamna på andreplassen i serien; 1974, 2008, 2009 og 2011. I 2011 vann elles Twente den såkalla KNVB-pokalen som nederlandske cupmeistrar for tredje gongen. Gjennom andreplassen i den heimlege serien i 1974 kvalifiserte klubben seg for UEFA-cupen sesongen etter. Laget spela seg då heilt fram til finalen med bortekamp og heimekamp. Etter 0-0 på bortebane mot Borussia Mönchengladbach vart det ein real smell med 1-5-tap på heimebane.

Klubben har sidan 1998 spela heimekampane på De Grolsch Veste. Tribuneanleget har plass til 30&nbsp;205 tilskodarar. Laget spelar i tilnærma heilraude drakter. Norske Hallvar Thoresen spela for Twente frå 1976 til -81.

## Kjelder

**Denne artikkelen bygger på «[[:en:FC Twente|FC Twente]]» frå ,  den 2. juni 2013.*
Sportsklubben Vard Haugesund

**Sportsklubben Vard Haugesund** (stifta 2. juni 1916) er ein norsk fotballklubb frå Haugesund i Rogaland. Klubben er ein av dei største reine fotballklubbane i Noreg med ca. 60 lag i aldersbestemte klassar og nådde cupfinalen i 1962 og 1975. 

I 1976 spelte Vard i 1. divisjon – eller det som i dag heiter Tippeligaen. Det vart nedrykk same år. Vard hadde i gjennomsnitt 6300 tilskodare på heimekampane sine i 1976. Frå sesongen 2006 hadde Vard eit sportsleg samarbeid med Fotballklubben Haugesund, SK Haugar og SK Djerv 1919. I 2020 spela herrelaget spelar i 2. divisjon avdeling 2.

Noverande hovudtrenar er .

Vard spelar heimekampane sine på Haugesund stadion. 

Supporterklubben heiter SuperVard. Vard har hatt kjende spelarar som Arne Larsen Økland, Wim Balm, Rune Ottesen og Svein Hammerø.

## Serien

Grønt markerer opprykk, medan raudt er nedrykk.

## Kjende spelarar
*  Arne Larsen Økland
*  Wim Balm
*  Rune Ottesen
*  Svein Hammerø
*  Mickaël Antoine-Curier
*  Michael Haukås
*  Alexander Søderlund
*  Felix Ademola
*  Tor Arne Andreassen
*  Andreas Ulland Andersen
*  Lars Stubhaug
*  Jarle Steinsland
*  Jarle Wee
*  Egil Severeide
*  Martin Chivers

## Bakgrunnsstoff
*
8. serierunde i Oddsenligaen avdeling 4 2013

**8.  serierunde i Oddsenligaen avdeling 4 2013** vart gjennomført med fem kampar laurdag 1. juni og to kampar søndag 2. juni. 



## Kampfakta

## Kjelder
* Fotball
Korstol

**Korstol** er sitjeplassar i koret i ei kyrkje for presteskap eller ordensfolk. Korstolane er gjerne skorne ut med skulpturar. Dei er laga slik at dei skulle gje mest mogleg kvile under gudstenesta som kunne gå for seg i fleire timar.

## Kjelder


**Denne artikkelen bygger delvis på «[[:nb:Korstol|Korstol]]» frå , den 1. juni 2013, [http://no.wikipedia.org/w/index.php?title=Korstol&oldid=11907266 revisjon 11907266]*  
 
## Bakgrunnsstoff
AZ Alkmaar

**AZ**, forkorting for Alkmaar Zaanstreek, er ein fotballklubb i Alkmaar i provinsen Noord-Holland i Nederland. Klubben vart skipa i 1967 ved samanslåinga av klubben Alkmaar 54 med FC Zaanstreek, ein klubb frå nabobyen Zaanstreek. Den nyskipa klubben fekk namnet AZ 67, noko som vart endra til AZ i 1986. AZ har sidan 1998 spela fast i den nederlandsk toppdivisjonen, Eresdivisie.

Klubben vann den nederlandske seriemeisterskapen både i 1981 og 2009, og har to gongar kome på andrerplassen; 1980 og 2006. I stordomstida kring 1980 vann AZ 67 den nederlandske cupen og KNVB-pokalen tre gongar, høvesvis 1978, 1981 og 1982. AZ sikra i 2013 seg den fjerde KNVB-pokalen etter siger 2-1 over PSV Eindhoven på De Kuip i Rotterdam. I 1981 spela AZ 67 seg fram til finalen i UEFA-cupen. Etter tap 0-3 på bortebane for Ipswich, var det ikkje nok å vinne 4-2 heime i returmøtet, og spelarane på det nederlandske laget møtte nøye seg med sølvmedaljar.

Klubben har sidan 2006 spela heimekampane på AFAS Stadion, med plass til vel 17&nbsp;000 tilskodarar. Raudt og kvitt er klubbfargane til AZ.

## Kjelder

**Denne artikkelen bygger på «[[:en:AZ (football club)|AZ (football club)]]» frå ,  den 2. juni 2013.*
Flemming Christensen

**Flemming Christensen** () er ein dansk fotballtrenar og tidlegare landslagsspelar for .

Christensen spelte mellom anna i AB og Lyngby Boldklub, og han fekk debuten sin på det danske landslaget i 1982 mot . Seinare spelte han ytterlegare ti landskampar, der han scora to mål.

Etter å ha vore stoppar som aktiv spelar, vart Christensen trenar for mellom anna Slagelse BI, 2005&ndash;2007 for Næstved Boldklub og frå 2007 for AB. 

Sidan slutten av mai 2013 er Christensen trenar for . 

## Kjelder

**Denne artikkelen bygger på «[[:nb:Flemming Christensen|Flemming Christensen]]» frå ,  den 2. juni 2013.*  
 
## Bakgrunnsstoff
Føyka stadion

**Føyka stadion** er eit fotballstadion i Asker som opna 1. juli 1950. Seinare vart det modernisert med fullverdig friidrettsanlegg og tribune (500 sete) og flaumlys og opna på ny 1. juni 1999. Stadionanlegget erstatta idrettsplassen frå 1923, som no er klubben sine grusbanar for 11-ar og 7-ar-fotball. Det var ein enkel løpebane rundt idrettsplassen. I 1965 opna klubbhuset, som seinare er påbygd tre gonger og i dag rommar administrasjonssenter for Asker Skiklubb og allianseklubbane Asker Fotball Kvinner og Asker Fotball Herrar. 14. desember 2004 opna klubben kunstgrasbane med undervarme. Anlegget har òg 1 kilometer lysløype og sandvolleyballbane. Stadionet vart tidlegare brukt som naturisbane om vinteren til skøyteløp fram til og med 1990/91-sesongen. Bana var arena for den skandinaviske ungdomslandskampen den 23.–24.2.1979. 

## Banerekordar

## Kjelder

**Denne artikkelen bygger på «[[:nb:Føyka stadion|Føyka stadion]]» frå ,  den 2. juni 2013.*  
*WSSSA
 

## Bakgrunnsstoff
*
Sandvika stadion

**Sandvika stadion** er ein fotballarena som ligg på Kadettangen i Sandvika i Bærum kommune, og som tidlegare vart kalla **Kadettangen kunstgress**. Namnet Kadettangen kjem frå den gongen Krigsskolen brukte området som treningsleir for kadettane sine. Anlegget vert drifta av Bærum Sportsklubb og er ein heilårs kunstgrasbane med ein tilskodarkapasitet på 500. Seta på tribunen vart innkjøpt frå gamle Bislett stadion då denne vart riven i 2004. I tillegg er der òg ein treningsbane i kunstgras, som ligg på den eine kortsida av fotballbanen, eit garderobeanlegg, ein idrettshall og Bærum Sportsklubbs klubbhus. Undervarmen kjem frå kloakk sendt frå Oslo til reinseanlegget VEAS. 

Det nye namnet vart annonsert på Bærum Sportsklubbs 100-års jubileumsfest,  og i samband med den første heimekampen for Bærum i 2. divisjon i 2010, var det offisiell omdøyping av stadion.

I samband med at Bærum rykte opp til Adeccoligaen i 2011, vart det frå NFF sett nye krav til stadion. Før seriestart i 2012 vart kunstgraset skifta ut og nye tribunar med sitjeplass til 602 personar oppført.

## Historie
Området Kadettangen vart av Krigsskolen brukt som bivuakkleir om sommaren i åra 1820-1825, og frå 1869 til 1896 til årlege sommarøvingar. Bærum kommune leigde i 1902 området for båtopplag, laste- og losseplass, samt leikeområde. Det vart i 1916 kjøpt opp, etter forslag i 1910 frå sportsklubben Grane, for kr 50&nbsp;000,-, til bruk som idrettsplass. Grusplassen vart nytta som fotballbane om sommaren og ishockey-/bandybane om vinteren. Rundt plassen vart det lagt løpebaner, til bruk for friidrett på sommaren og skeiseløp på vinteren. Midt på banen stod ei flaggstong som vart flittig nytta som «12-mann på banen». Denne vart etter kvart fjerna, og svartgrusen erstatta med raudgrus. I 2003 vart grusbanen omgjort til ein kunstgrasbane med undervarme og løpebanane fjerna, då IL Tyrving, som hadde delt området med Bærum Sportsklubb, hadde flytta aktivitetane sine til Nadderud stadion. Treningsbanen kom til etter ein donasjon ved testamente av Per Skalleberg, ein æra borgar av kommunen og langvarig medlem av klubben.

Under vinterleikane i Oslo i 1952 vart nokre av ishockeykampane avvikla her.

## Sjå òg
*Kadettangen

## Kjelder

**Denne artikkelen bygger på «[[:nb:Sandvika stadion|Sandvika stadion]]» frå ,  den 2. juni 2013.* 
*** oppgav desse kjeldene:*
**Bærum Sportsklubbs jubileumsavis*, 1980.
*Bærum Sportsklubb sine gamle heimesider
*Budstikka.no
Shotokan

**Shotokan** er ei av dei største greinene innanfor karate, og er utvikla av Gichin Funakoshi  (1868-1957). Han har samla fleire kampsportar i lag med sonen sin, og shotokan-karate er resultatet av dette. 
Funakoshi regnas som den moderne karates grunnleggjar. Shõtõ var Funakoshis kunstnarnamn. Namnet betyr «vaiande furuer», men kan også bety «hus». Det er derfor denne karatestilarten kallast for Shotokan. 
I byrjinga var karatesporta ulovleg. Seinare fekk Gichin Funakoshi moglegheita til å demonstrere sporten offentleg. Då blei myndigheitene i Okinawa så imponerte at dei innførte karate som pensum i dei fysiske fangane i skulane. 

### JKA
Det finst mange forskjellige karateorganisasjonar i verda i dag som for eksempel WKF karate, Kyokushinkai Karate, fullkontakt og Shotokan karate. JKA er den organisasjona som er styst. JKA står for Japan Karate Association.
Det er mange som lurer på kva forskjellane på dei forskjellige stilartanne er. I hovudsak er det at i WKF og i fullkontakt skal alle utøvarane som konkurrera være utstyrt med beskyttelse på hovudet, hender og føter, medan i Shotokan og Kyokushinkai karate er det påbydt med hanskar og tannbeskyttarar. I alle stilartane blir det brukt tannbeskyttare, brystbeskyttar og susp.

### Sensei/Sempai
Sensei er en japansk tittel som brukas om læraren og instruktørar i karate for å vise respekt for dei. Tittelen brukas på hovudinstruktøren i en karateklubb saman med namnet på instruktøren.  Sensei er ikkje nødvendigvis den høgaste graderte i klubben.
Sempai er en tittel som brukas om de andre instruktørane i klubben. Ordet betyr senior elev. Denne tittelen blir også brukt for å vise respekt for dei som har høgare grad.

### Dojo
En dojo er det same som ein treningshall. Når ein kjem inn i eller forlate ein Dojo må utøvaren alltid bukke for å vise respekt. Kjem ein utøver for seint til trening, må han eller ho sitje i Seiza (som betyr ”knesittande kvilestilling) i utkanten av Dojo’en heilt til Sempai seier i frå at man kan delta på treninga.

#### Kjelder
*http://jkanorway.no/Default.aspx?tabid=93 
*http://jkanorway.no/Default.aspx?tabid=115
Seiersten stadion

**Seiersten stadion** er eit fotballstadion i Frogn kommune, ved nedkøyringa til Drøbak. Seiersten er kjent som ein av dei betre grasbanane i landet med ein intim atmosfære. Banen er heimebanen til DFI – Drøbak/Frogn Idrettslag. 

Klubben har rekorden for talet på opprykk i påfølgjande sesongar, tre på rad, der det fjerde året enda med kvalifikasjonsspel for Tippeligaen. Klubben har for det meste spelt i 2. divisjon. 

## Kjelder

**Denne artikkelen bygger på «[[:nb:Seiersten stadion|Seiersten stadion]]» frå ,  den 2. juni 2013.*
Kvik Halden Fotballklubb

**Kvik Halden Fotballklubb** (stifta 19. juni 1906 som *Fotballklubben Kvik*) er ein norsk fotballklubb frå Halden. Klubben ligg i 2. divisjon og spelar heimekampane sine på Halden Stadion. Drakta har raude og kvite vertikale striper, medan buksene er blå. På vinterstid har Kvik Halden dei fleste treningane sine på det nyanlagte kunstgrasanlegget på Strupe.

Klubben spelar denne sesongen i .

## Historikk
På slutten av 1800-talet fanst det fleire fotballklubbar i Halden, eller *Fredrikshald* som det heitte den gongen. I 1904/05 danna alle klubbane i byen *[[Halden Idrætsforening]]*. Sidan idrettslaget hovudsakleg var retta mot friidrett, skipa dei fotballinteresserte medlemmane *Fotballklubben Kvik*. Klubben vart stifta 19. juni 1906 på Os i Halden, og Edvard Sem jr. vart vald til formann.

Klubben vart noregsmeistrar i 1918, etter ha slått Brann 4&ndash;0 på Marienlyst i Drammen. I tillegg har klubben spelt to andre cupfinalar, i 1915 og 1922, begge enda med tap mot Odd. I same periode nådde klubben semifinalen fire gonger, i 1913, 1916, 1917, og 1927.

I 1997 slo *Fotballklubben Kvik* seg saman med *[[Halden Fotballklubb]]* og danna dagens fotballklubb; *Kvik Halden Fotballklubb*.

I 2005-sesongen rykte Kvik ned frå 2. divisjon, og spelte i 3. divisjon fram til 2011. Den tredje opprykkskvalifiseringa på fire år enda igjen i ein skuffande tap den 24. oktober 2009 &mdash; då haldensarane rauk ut på bortemål mot Vestfold-laget Ørn Horten. I 2010-sesongen lukkast dei endeleg, Kvik Halden vann 3. divisjonsavdelinga si. I opprykkskvalifiseringa slo Kvik ut Eik-Tønsberg og rykte opp til 2. divisjon 2011. Returen til 2. divisjon enda med 5.plass.

## Bakgrunnsstoff
*
* «Fortet Supporters»
Ryfylkealliansen

**Ryfylkealliansen** er ei foreining som gjennom langsiktig merkevarebygging skal fremje identitet, bulyst og verdiskaping i Ryfylke. 

Den dekkjer dei seks kommunane Finnøy, Forsand, Strand, Hjelmeland, Suldal og Sauda.
Medlemer er kommunar, bedrifter og institusjonar. Pr juni 2013 har alliansen over 100 medlemer.

Dei gjev ut magasinet ''Mitt Ryfylke''.
 
## Bakgrunnsstoff
* Nettstaden til Ryfylkealliansen
* Ryfylkealliansen på Facebook
Halden stadion

**Halden stadion** ligg i Halden sentrum, og vert nytta av  til fotball og av Halden Idrettslag til friidrett. Anlegget består av grasbane, løpebanar, sitjetribunar på begge langsider, garderobeanlegg og kiosk.

Cupfinalen 1928 vart spelt på Halden stadion den 14. oktober.  slo  2–1. Det var 6717 betalande tilskodarar, men 8000 tilskodarar slapp inn. Dette er tilskodarrekorden på Halden stadion.

## Kjelder

**Denne artikkelen bygger på «[[:nb:Halden stadion|Halden stadion]]» frå ,  den 2. juni 2013.*  
 

## Bakgrunnsstoff
* Halden Stadion på Stadionsiden.com
Hans van Steenwinckel den yngre

**Hans van Steenwinckel den yngre** () var ein dansk arkitekt, byggmeister og bilethoggar knytt til Kristian IV og byggeprosjekta hans. 

Han var son av Hans van Steenwinckel den eldre, bror av Lorenz van Steenwinckel, far til Hans van Steenwinckel den yngste og  Oluf van Steenwinckel. Hans van Steenwinckel d.y. stod ansvarleg for mange store, offentlege byggeoppdrag, mellom anna Børsen i København etter at broren Lorenz døydde, Rundetårn, Trinitatis kyrkje i København og Nyboder, same stad.

## Kjelder
*
Lorenz van Steenwinckel

**Lorenz van Steenwinckel** () var ein dansk arkitekt og bilethoggar knytt til Kristian IV og byggeprosjekta hans.

Lorenz var son av Hans van Steenwinckel den eldre og bror til Hans van Steenwinckel den yngre. 

Frå 1613 skal han ha vore ansvarleg for fleire prosjekt, mellom anna Kristian IVs kapell i Roskilde domkyrkje, Trefoldighetskyrkja i Kristianstad og  Børsen i København som broren Hans gjorde ferdig da Lorenz døydde i 1619.

Vurderinga av Steenwincel har svinga, nokre kunsthistorikarar har gitt han ansvar for mange av dei vellykka bygga, men andre har sett meir på han som murar og steinhoggar. Eit teikn på det siste er at det i kontraktane klårt og tydeleg står skrive at han skal arbeide etter teikningar levert av kongen.

## Kjelder
*
Flying Fish Cove

**Flying Fish Cove**, også kalla **The Settlement**, er hovudstad i det australske territoriet Christmasøya. Busetjinga ligg nordaust på øya. Ho blei grunnlagd i 1888, etter at Christmasøya var blitt annektert av Storbritannia. 

Flying Fish Cove har den einaste hamna på øya. Ho blir nytta til utskiping av fosfat frå gruvedrift andre stader på øya, transportert til hamna med jernbane.

## Historie
Dei første menneska slo seg ned på Christmasøya etter annekteringa i 1888. Busetjinga fekk namn etter HMS «Flying Fish», eit britisk kartleggingsskip. Grunnleggjarane var Clunies-Ross-brørne frå Kokosøyane eit stykke unna Christmasøya. Dei ville vinna ut tømmer og seinare fosfat frå øya.

Under andre verdskrigen senkte japanarane eit norsk lasteskip som dreiv i fosfatfart ved Flying Fish Cove. Staden blei bomba av japanarane 31. mars 1942, og øya var okkupert av Japan frå 1942 til 1945.

Den vesle hamna blir no særleg brukt av yachtar og turistbåtar. Mange asylsøkarar til Australia har også enda opp her. Det finst også ei flystripe nokre kilometer søraust for Flying Fish Cove.

## Område i og ved Flying Fish Cove
«The Settlement» er staden der ein finn dei fleste butikkane og verksemdene på øya. Her finst fleire store, gamle hus frå kolonitida. Mange folk av europeisk herkomst lever her. I området Kampong bur det mest malayar, og her finst det ein moské. Poon Saan er eit kinesisk område medan Silver City, bygd med aluminium og anna metall, og Drumsite har ei meir blanda befolkning. 

Staden har ei strand og ei bryggje som det går an å bada frå.

## Kjelder


**Denne artikkelen bygger på «[[:nb:Flying Fish Cove|Flying Fish Cove]]» frå ,  den 3. juni 2013.*
Wilmington i Delaware

**Wilmington** er ein by i delstaten Delaware i Sambandsstatane. Han ligg ved elva Delaware, 50 kilometer sørvest for Philadelphia. Byen hadde i 2005 eit innbyggjartal på 70 800 og er den mest folkerike byen i delstaten. Han vart grunnlagd av svenskar i 1638.

Wilmington har ei rad utdanningsinstutisjonar.

## Sjå òg
*Delaware Art Museum

## Kjelder
* 

## Bakgrunnsstoff

*
Mæling

**Mæling** er ei gammal måleining, oftast brukt synonymt med eit mål og rekna til 50 alen i firkant eller 2500 kvadratalen, det vil seie 984 m². Somme stader kan ein mæling vere rekna til 5 mål.

Ordet vert òg brukt om ein utmålt åkerteig av varierande storleik, meint å skulle skjerast på éin dag, eller meint som betaling for leige av ein husmannsplass.

Som lengdemål skal ein mæling tilsvare 100 alen, det vil seie 62,75 m. 

Som måleining for korn og smør er ordet brukt synonymt med ein mæle. 

## Kjelder
*Mæling i Norsk Ordbok.
Knut Erik Folland

**Knut Erik Folland** () er ein norsk fotballtrenar, og tidlegare spelar. Folland er best kjent for perioden sin i Ham-Kam på midten av 1990-talet.

Andre klubber han har spelt for er Førde Fotball,  og . 
Folland har ein bachelorgrad i idrett, og har utdanning innan  ergoterapi.

Knut Erik Folland har sidan 2006 vore heiltidstilsett som hovudtrenar i 2. divisjonsklubben Førde.

## Kjelder

**Denne artikkelen bygger på «[[:nb:Knut Erik Folland|Knut Erik Folland]]» frå ,  den 2. juni 2013.*  

## Bakgrunnsstoff
* Follands spelarprofil hos Hamarkameratene
Peder J. Finde

**Peder Jørgenson Finde** () var sokneprest i Førde frå 1637, og prost i Sunnfjord frå 1659. Han la under seg store eigedommar og åtte fjerdeparten av all jord i Førde, i tillegg eigedommar over heile Vestlandet. Han var den største jordeigar og ein av dei rikaste personar i Sunnfjord i si tid. 

I 1643 gav han Førde kyrkje ei altertavle i barokk, den er fortsatt i kyrkja. 

Han var son av Jørgen P. Finde, rådmann i Oslo, og soneson av Peder N. Finde, borgarmeister i Aalborg. Han var gift med Barbara (Lussi) Nitter, dotter av kjøpmann Henrik Nitter. Dottera Anna (eller Anne) (1645-1728) var gift med presten Iver Leganger i Vik. Sonen Henrik (1643-1700) var sokneprest i Førde etter faren. Sonen Jørgen (1644-1705) var sokneprest i Aurland. Dottera Maren var gift med tre gongar, alle ektemennene var sokneprestar i Jølster. I andre ekteskap var han gift med Anne Stoud. To sonar frå andre ekteskap vart også prestar: Rasmus (1649-1694) i Gloppen og Otto (død 1741) i Volda. Ottos dotter Anne Elisabeth var gift Niels Astrup (1681–1743), medan dottera Maren var gift med sokneprest i Os Nils Leganger. I tredje ekteskap var Finde gift med Beate Christensdatter. 

## Kjelder
Rabbit-Proof Fence

***Rabbit-Proof Fence*** er ein australsk dramafilm frå 2002 om aboriginarane regissert av Phillip Noyce. Filmen er basert på boka *[[Follow the Rabbit-Proof Fence]]* av Doris Pilkington Garimara.

## Bakgrunnsstoff
*
Krigarrika-tida

Tida mellom 475 og 221 før vår tid vert i kinesisk sogeskriving kalla **krigarrika-tida** (kinesisk: 戰國時代 Zhànguó Shídài). Oppdelinga av tida mellom 770 fvt. og Kinas samling i 221 fvt. i to åtskilde periodar, kan sporast tilbake til Han-dynastiet.

Krigarrika-tida tok til etter at kongen av det austlege Jin-dynastiet miste makta og mange hertugar (gōng) sjølve tok kongetittel. Tidleg i perioden danna det seg 16 fyrstedømme. Om lag midt i perioden stod sju av kongerika sterke att, dei hine fyrstedømma var erobra av dei største. Etter mange år og langvarige krigar hadde Qin-riket, leia av Qin Shi Huang, samla Kina til eitt rike. Qin-samlinga av Kina vert av historikarane rekna som slutten på den kinesiske antikken, og byrjinga av tidsaldrane med keisar-dynasti.

Krigarrika-tida var, til liks med den føregåande perioden, Vår- og haustannaltida, ein tidsalder med omveltingar og forandringar. Tradisjonar vart omstøytte, nye tankar oppstod. Konkurransen mellom statane om betre teknologi, forvalting og idear førte til ei oppblomstring i filosofi, litteratur og vitskap. Handel og byar utvikla seg til storleikar som den gong var ukjende. Mange av dagens kinesiske byar vart grunnlagde i krigarrika-tida.

## Kjelder

**Denne artikkelen bygger på «[[:de:Zeit der Streitenden Reiche|Zeit der Streitenden Reiche]]» frå ,  den 3. juni 2013.*
Lálas

**Lálas** (gresk Λάλας) er ein landsby i periferieininga Ilía i periferien Vest-Hellas i Hellas. Lálas var hovudsete i den tidlegare kommunen Folói, som no er ei kommunaleining i kommunen Antikke Olymbía.

## Referansar
Lámbia

**Lámbia** (gresk Λάμπεια) er ein landsby og ein tidlegare kommune i periferieininga Ilía i periferien Vest-Hellas i Hellas. Lámbia inngår frå 2011 som ei kommunaleining i kommunen Antikke Olymbía.

Ved folketeljinga i 2021 hadde kommunaleininga Lámbia 665&nbsp;innbyggjarar, medan tettstaden med same namn hadde 358&nbsp;innbyggjarar.

## Referansar
Østsiden Idrettslag

**Østsiden Idrettslag Fredrikstad** (tidlegare Østsiden IL, stifta 14. juni 1935) er eit idrettslag frå Østsiden i Fredrikstad. Klubben er mest kjend for fotballaget sitt. 

Klubben spelar denne sesongen i . 

## Historikk
I 1937 anla laget sin eigen grusbane og i 1948 vart grasbanen opna. I 1959 opna ein treningsbanen og ytterlegare ein treningsbane vart opna sør for Nabbetorp skole i 1987. Damehandball kom på programmet i 1966 og den første leiaren for av handballgruppa var Kirsten Hellesnes.

Av sportslege merittar finn ein fotballaget sin 2-1-siger over  i kvartfinalen i 1962 og andreplassen i 2. divisjon same år. På ungdomssida har det blitt fleire krinsmeisterskap samt juniorfinale i NM i 1955 og sølv i Norway Cup i 1975.

Noregs Fotballforbund innførte dugleiksmerke i 1953 og Thor Magnussen var den første i landet som klarte gullmerket. Andre kjentfolk med bakgrunn frå klubben er FIFA-dommar Tore Hollung, landslagssjef Egil Roger «Drillo» Olsen og mangeårige proff Jørn Andersen.

Frå og med 1. januar 2008 gjekk klubben inn for eit samarbeid med Fredrikstad HK for å samle ein stor klubb med både gutte- og jente- lag. Det nye namnet vart Østsiden Idrettslag Fredrikstad.

## Arrangement
Østsiden IL Fredrikstad arrangerer kvart år fleire populære og tradisjonsrike arrangement som fotballskule, fotballcup, og «Øssiæloppene» for å nemne nokre. Men det mest kjende og populære er den største handballcupen i Noreg – DNB Fredrikstad Cup. 

Handballcupen vart for første gong arrangert i 1982 og var den gongen den største i verda. I 2012 var det venta 520 lag til Fredrikstad.

## Kjelder

**Denne artikkelen bygger på «[[:nb:Østsiden Idrettslag|Østsiden Idrettslag]]» frå ,  den 4. juni 2013.*  
 

## Bakgrunnsstoff
*
Østsiden idrettsplass

**Østsiden idrettsplass** ligg i Østsiden, like nord for Gamlebyen i Fredrikstad i Østfold og er heimebanen til . 

Idrettsplassen opna i 1948 og har grasdekke. Ein kunstgrasbane ligg like ved grasbanen. 

Kjende fotballprofilar som Jørn Andersen og Egil «Drillo» Olsen starta karrieren sine på denne fotballbanen. 

## Kjelder
* http://www.stadionsiden.com/index.htm?stadium_id=330
Stadion

Eit **stadion** (av gresk στάδιον) er eit idrettsanlegg omgjeve av oppbygde og ofte overbygde tribunar for tilskodarar. I den greske antikken var stadion ein kappløpsbane forma som eit langstrekt rektangel, ofte omgjeve av tribunar i stein. Dette gav opphavet til det gamle greske lengdemålet stadion, som var lik 600 gamle greske fot (*podes*) eller kring 192 meter. 

Det gamle stadionet i Olympia (Hellas) er eit døme på eit stadion som var «eit stadion langt» (192,3 m). 

Det største stadionet i verda er Strahov Stadion i Praha i Tsjekkia. Det vart reist i 1934 og hadde 240&nbsp;000 tilskodarplassar. Det største fotballstadionet i verda er Maracaña i Rio de Janeiro i Brasil, med ein tilskodarrekord på kring 200&nbsp;000. Seinare er kapasiteten her avgrensa til kring 100&nbsp;000 tilskodarar. 

## Kjelder
*  stadion – idrettsplass. (27.02.2013) I Store norske leksikon. 

## Bakgrunnsstoff
Kjelsås Fotball

**Kjelsås Fotball** (stifta 16. mars 1913) er eit bydelslag i Oslo, lokalisert i bydelen Nordre Aker. 

Klubben spelar denne sesongen i  og har spelt i 2. divisjon sidan nedrykket frå 1. divisjon i 2001. 

Kjelsås spelar heimekampane sine på Grefsen stadion i Oslo, og hadde 

## Historie
I 1998, etter å ha lege i toppen av 1. divisjon gjennom heile sesongen, spelte Kjelsås kvalifiseringskampar mot Kongsvinger Toppfotball, og etter uavgjort borte tapte Kjelsås heile 0-5 heime. På denne tida var klubben kjent for å nytte seg kraftig av fotballfilosofien til Egil «Drillo» Olsen. Kjelsås hadde fram til 2007-sesongen Stig Mathisen som trenar. Han gav seg etter 14 års teneste.

I 2007 var Jan Aksel Opsahl Odden hovudtrenaren. I 2008 var Stig Mathisen tilbake som hovudtrenar. 
Før 2010-sesongen tok Jan Aksel Opsahl Odden igjen over trenaransvaret for Kjelsås, denne gongen i tospann med Mathisen. Før sesongen 2012 tok assistenttrenar Eivind Kampen over hovudansvaret for A-laget.

11. mai 2011 opplevde bydelsklubben ein av dei største augneblinkane sine då dei slo eliteserielaget  2-1 i 2. runde av cupen etter scoringar av Martin Sandell og Jimi Akinyemi. Kjelsås var dermed sikra å vere beste Oslo-lag i Noregsmeisterskapen denne sesongen, sidan dei andre hovudstadslaga rauk ut i 2. runde. I 3. runde vart Kjelsås slått ut av eit anna eliteserielag, .

## Tidlegare spelarar
Kjelsås har dei siste åra hatt profilar som Julian Møller, Simen Stamsø Møller, Tom Nordheim, Endré Olav Osnes, Karim Aoudia, Kim André Hunstad, Martin Sandell, Babs Akinyemi, Viggo Anthonsen (lagt opp), Kristian Fagervik (lagt opp), Alexander Rein (lagt opp), Martin Hansen (lagt opp), Dag Halvorsen (lagt opp), Peter Sørensen (lagt opp), Rune Jarl (lagt opp), Steinar Brun (lagt opp).

## Bakgrunnsstoff
*
Arbeid

**Arbeid** kan visa til:

* Arbeid i fysikk
* Bruk av muskel- og åndskaraft for å utføra ei oppgåve
** Yrke, faste arbeidsoppgåver av ein viss type
*** Løna arbeid
**** Akkordarbeid
**** Barnearbeid
**** Dagarbeid
*** Frivillig arbeid
**** Dugnadsarbeid
*** Slavearbeid
** Eit bestemt arbeid ein held på med
*** Handarbeid
** Eit bestemt stykke arbeid eller verk ein har fullført
*** Opus

## Etymologi
Ordet «arbeid» kjem frå germansk *arba*, som betyr 'knekt'. Det gammalslaviske ordet *raba* er nært i slekt, på polsk heiter ein arbeidar *robotny* ('arbeid' heter *praca*).

## Sjå òg
*Robot
Grefsen stadion

**Grefsen stadion** er ein fotballstadion som ligg i grenseområdet mellom Grefsen og Kjelsås i bydel Nordre Aker i Oslo, og er heimebanen til Kjelsås Fotball.

Stadionet har ein kapasitet på 4&nbsp;500 tilskodarar, der 500 er sitjeplassar. Tilskodarrekorden er på kring 5000 frå 16. september 1944, mellom  og . Dette var ein illegal kamp på grunn av idrettsstreiken som pågjekk under andre verdskrigen.

I nyare tid er rekorden 3295 i kampen mellom Kjelsås og Kongsvinger under kvalifiseringa til Tippeligaen i 1998. I 1945 vart tredje runde i cupen mellom  og  spelt her føre 3000 tilskodarar. Kampen enda 1–1.

## Galleri

Fil:Grefsen1.jpg|Stadionet sett frå tribunen
Fil:Grefsen2.jpg|Stadionet sett mot sør
Fil:Grefsen3.jpg|Stadionet sett mot nord


## Kjelder

**Denne artikkelen bygger på «[[:nb:Grefsen stadion|Grefsen stadion]]» frå ,  den 4. juni 2013.*  
 

## Bakgrunnsstoff
Sportsklubben Træff

**Sportsklubben Træff** er eit idrettslag frå Molde, hovudsakleg med tilhald i vestlege delar av byen. Klubben spelar denne sesongen i . 

Damelaget til klubben har dei siste åra spelt i 2. divisjon. Klubben driv stor aktivitet for jente og damefotball, mellom anna spelarutviklingstiltak i regionen, samt treningsgruppa ved toppidrettsklassen (damer) ved Molde videregående skole.

Klubben vart stifta 1. oktober 1924 og driv i dag med fotball og handball, der dei fram til nyleg har stilt lag i førstedivisjon i handball for kvinner og tredjedivisjon for menn. Tidlegare dreiv klubben òg med ski og sykkel. Klubbfargane er kvite trøyer, grønne bukser og kvite strømper. Klubben har ca. 1000 medlemmar, og er den nest største klubben i Molde. 

Træff har bygd hallen Træffhuset for handball, klatring og fotball like ved Reknesbanen nordvest for Molde sentrum.

## Spelarar med bakgrunn i Træff

*Christian Gauseth
*Fredrik Solberg
*Tina Wulf Eikeland
*Tommy Eide Møster
*Kai Røberg
*Bernt Hulsker
*Simon Markeng
*Jahn Ove Wiik
*Øyvind Gram

## Kjelder

**Denne artikkelen bygger på «[[:nb:Sportsklubben Træff|Sportsklubben Træff]]» frå ,  den 4. juni 2013.* 
*** oppgav desse kjeldene:*


## Bakgrunnsstoff
*
Årbogen idrettspark

**Årbogen idrettspark** er heimebanen til  ved Årbogen i Drammen kommune. 

Idrettsparken består av to grasbanar og ein kunstgrasbane for fotball, i tillegg til eit eige tennisanlegg med fire tennisbanar og tilhøyrande klubbhus og mange turløyper for mellom anna langrenn. 

## Kjelder
* http://www.fotball.no/Community/Anlegg/Hjem/?fiksId=279
Zakháro

**Zakháro** (gresk Ζαχάρω) er ein ditriktsby og ein kommune i periferieininga Ilía i periferien Vest-Hellas i Hellas. Zakháro ligg sør for Pýrgos og grensar i sør mot periferieininga Messinía i Peloponnes. i vest ligg Det joniske havet.

## Administrativ inndeling

Kommunen vart danna i 2011 ved at ein slo saman dei tidlegare kommunane
* Zakháro
* Figalía
Dei to tidlegare kommunane er no kommunaleiningar.

Ved folketeljinga i 2021 hadde kommunen 8&nbsp;654&nbsp;innbyggjarar, medan kommunaleininga Zakháro hadde 7&nbsp;404 og tettstaden med same namn 2&nbsp;871&nbsp;innbyggjarar.

## Byar og tettstader
Dei største byane og tettstadene i kommunen er:

## Referansar
Angelo Domenghini

**Angelo Domenghini** () er italiensk, tidlegare fotballspelar  frå Lallio i Bergamo-provinsen, som mellom 1963 og -72 spela 33 landskampar for Italia. Han deltok for Italia i EM-finalen 1968 og VM-finalen 1970. Klubbspelaren Domenghini vert særleg hugsa for si tid i Inter, men hadde også suksess med Atalanta og Cagliari.

### Klubbspel
Domenghini spela seg inn på fyrstelaget til Serie A-klubben Atalanta i 1962. Han skåra alle tre måla då Atalanta vart cupmeister 2. juni 1963, med 3-1 over Torino. Sommaren 1964 vart han overført til Inter, som nett då var i si stordomstid og fekk tilnamnet *Grande Inter*. Dei to fyrste av fem sesongar med Inter var han med å vinne den italienske seriemeisterskapen. Perioden 1969-73 spela han for Cagliari, ein klubb som i hans fyrste sesong vann Serie A for fyrste og hittil siste gong. For den sardinske klubben spela han ei viktig rolle som makkar til storskåraren Luigi Riva. Etter 1973 spela Domenghini ein sesong eller to for høvesvis AS Roma, Verona, Foggia, Olbia og Trento, til dess han la opp som aktiv i 1979.

### Landslagsspel
Domenghini debuterte for Italia hausten 1963. Fyrst våren 1966 fekk han sin andre landskamp og var deretter rimeleg fast i landslagsellevaren fram til 1970. I den fyrste finalekampen under EM i fotball 1968 utlikna han til 1-1 i det 80. minutt mot Jugoslavia, og sikra dermed omkamp for Italia, som to dagar seinare vann omkampen i Roma med 2-0. To år seinare spela han alle kampane for Italia under VM 1970 i Mexico, der det i finalen vart tap 1-4 mot Brasil. Han spela sin 33. og siste landskamp den 29. april 1972, i alt skåra han sju landslagsmål.

### Merittar
*EM-gull 1968 for Italia
*VM-sølv 1970 for Italia
*Italiensk seriemeister 1965 og 1966 med Inter
*Italiensk seriemeister 1970 med Cagliari
*Italiensk cupmeister 1963 med Atalanta

## Kjelder

**Denne artikkelen bygger på «[[:de:Angelo Domenghini|Angelo Domenghini]]» frå ,  den 4. juni 2013.*  
 

**Denne artikkelen bygger på «[[:it:Angelo Domenghini|Angelo Domenghini]]» frå ,  den 4. juni 2013.*
Sivsko

**Sivsko** er ein type fottøy fletta av siv (som sjøsivaks  og takrøyr). Typisk bruk er anten utanpå sko eller støvlar for å halda varmen, eller innandørs som tøflar. Sivsko blei laga i område med mykje tilgang på siv, som i Danmark og delar av Noreg. Halmsko og bastsko er liknande typar sko som alle gjev god varmeisolasjon.

## Historie

Historisk blei sivsko laga av fattige fiskarar og bønder til sal. Sivskoframstilling kunne vera ei viktig tilleggsnæring som gav ei lita, men fast inntekt.

Produksjonen i Danmark gjekk sterkt tilbake på 1960-talet, då levemønsteret i produksjonssatder som Randers endra seg og dei fleste sivskomakarane byrja arbeida ved fabrikkar. Bruken av skorne gjekk opp under energikrisa på 1970-talet. I dag er det få som produserer slike sko i både Noreg og Danmark, men det blir tidvis arrangert kurs.

## Framstilling

Framstillinga av sivsko byrjar med innhausting av siv i våtmarksområde eller ein grunn fjord. Dei blir deretter tørka, og lagt til lagring når dei er blitt gule på farge.

Når ein skal laga sko blir dei tørre siva væta att i vatn for å gjera dei mjuke. Dei blir så fletta til strame remser som deretter blir vikla rundt ei plate som gjev solestorleiken. Til solen  syr ein overdelen, og til slutt bankar ein skoen i fasong.

## Kjelder

*sivsko i *[[Den Store Danske]]*

## Bakgrunnsstoff
* sivsko.dk. Nettstaden til «Sivskomanden».
**Bildeforklaring av sivskoframstilling ved sivsko.dk
Dagbladet Information

***Dagbladet Information*** er ei dansk avis som kjem ut dagleg i København. Avisa, som vel kan seiast å høyre til på den venstre sida i det idépolitiske landskapet, er utan tilknyting til politiske parti eller særskilde økonomiske interesser. Avisa samarbeidar redaksjonelt med dei britiske avisene The Guardian og The Observer.

## Soge
Dagbladet Information vart skipa av Børge Outze 5. mai 1945, altså straks etter slutten på den tyske okkupasjonen av Danmark under Den andre verdskrigen, og nytta seg av dei lokala og det prenteverket som den tidlegare nazistiske avisa *Fædrelandet* hadde hatt i Store Kongensgade i København.

Avisas til tider stormfulle soge er skildra i både skjønnlitteratur og erindringslitteratur av mellom andre forfattarane Klaus Rifbjerg og Lasse Ellegaard.

## Bakgrunnsstoff

*
Reknesbanen

**Reknesbanen** er eit fotballstadion som ligg sentralt i Molde, ved Træffhuset, Idrettsparken, Idrettens hus og Museumsormådet. Banen er heimebanen til  og . 

Banen vart bygt i 2008 og har kunstgrasdekke, undervarme og flaumlys. Tidlegare heitte banen Træffbanen og var då ein grusbane. Banen har ein kapasitet på kring 1500, av dette 300 sitjeplassar under tak. 

## Kjelder
* Reknesbanen på heimesida til Træff 
* Reknesbanen på soccerway.com
Ola Mestad

**Ola Mestad** () er ein norsk jusprofessor ved Universitetet i Oslo. Han har juridisk doktorgrad, har praktisert som advokat og har leia Etikkrådet sidan 2010.

## Kjelder
Níkos Gános

**Níkos Gános** (), òg kjend som **Nicko**, er ein gresk songar. Han enda på tredjeplass i fyrste utgåva av *[[Idol 2004 Hellas|Super Idol]]* i 2004. I 2013 var han med i den greske fjernsynsserien *[[Your Face Sounds Familiar]]*. 

## Diskografi
### Album
* 2010: *[[Brostá]]*

### Singlar
* 2010: *[[Last Summer av Nicko|Last Summer]]*
* 2011: *[[Break Me av Nicko|Break Me]]*
* 2011: *[[This Love Is Killing Me]]*
* 2012: *[[Say My Name av Nicko|Say My Name]]*
* 2013: *[[I'm in Love av Níkos Gános|I'm in Love]]*
* 2013: *[[Time After Time av Níkos Gános|Time After Time]]*

## Kjelder

**Denne artikkelen bygger på «[[:en:Nikos Ganos|Nikos Ganos]]» frå ,  den 5. juni 2013.*  
 
* 
*
Time After Time av Níkos Gános

**«Time After Time»** er ein singel av den greske songaren Níkos Gános, gjeven ut 20. mai 2013. Songen er skriven av  Diveno, Luto og Tzio Melody.

## Kjelder
* 
*
Johan Frederik Wilhelm Schlegel

**Johan Fredrik Wilhelm Schlegel** () var ein dansk jurist. Han vart professor i juss allereie i 1789. Schlegel var rektor for universitetet i København i tre periodar (1803-4, 1812-13 og 1828-29).

Han var son av professor Johan Heinrich Schlegel. Han kom frå ein svært lærd og språkmektig familie der han fekk grundig undervisning. Mora skal snakka fransk med guten og medan faren tala tysk. Den tyske filosofen og forfattaren Friedrich Schlegel var eit av hans søskenbarn.

Over halvparten av Riksforsamlinga på Eidsvoll var juristar og det var femten teologar (prestar). 44 av dei 112 Eidsvollsmennene hadde utdanning frå Universitetet i København. Ola Mestad meiner at Christian Magnus Falsen og andre sentrale Eidsvollsmenn utdanna i København var påverka av den liberale Schlegel, slik at Schlegels idear om næringsfridom, ytringsfridom og religionsfridom prega grunnlova frå Eidsvoll. Schlegels arbeidde særleg innanfor naturrett. Schlegels bidrag til 1814-grunnloven er lite kjent.

## Verk
* *Naturrettens eller den almindelige Retslæres Grundsætninger*, 1. utgåve i 1798 og 2. utgåve 1805.
**Om de gamle danskes retssædvaner og autonomie* (1827)

## Kjelder
I'm in Love av Níkos Gános

**«I'm in Love»** (engelsk for *Eg er forelska*) er ein singel av den greske songaren Níkos Gános, gjeven ut 14. januar 2013. Songen er skriven av  Áris Kaliméris og Spíros Metakhás.

## Kjelder
* 
*
Jørgen Blydt

**Jørgen Blydt** () var ein norsk bank- og forretningsleiar, og stortingsmann frå Bergen. På Stortinget representerte han Venstre. Han var svigerson til Carl Berner.

Blydt var son til ein kjøpmann i Bergen. Etter skuletida på Tanks skole i heimbyen, reiste han tre år i handelslære utanlands. Dei tre åra fordelte han på England, Frankrike og Belgia. Frå 1891 var han medeigar i Blydt & Grung, eit firma som dreiv handel med fisk og fiskeutstyr. I 1912 fekk han stilling som børskommissær i Bergen. Han var medlem av Bergens bystyre i mange år og var åra 1908-12 formann i samferdslekomiteen for Bergen og dei to Bergenhus-amta. Styreformann for Bergens Kreditbank frå 1906.

Blydt var 3. representant frå Bergen i stortingsperioden 1900-03. Han var då medlem av næringskomite nr 1, og dessutan av komiteen om sjødugleiken til skip 1901-02 og den forsterka justiskomiteen i 1902. Då Ofotbanen vart opna i 1903 var han mellom dei offisielle utsendingane for det norske stortinget. Perioden 1906-09 var han stortings-varamann frå Kalfaret krins, møtte for Johan Ludwig Mowinckel frå 27. november 1906 og ut året, i 1908 frå 12. mai og perioden 5. mai-7. juni 1909. Ved stortingsvalet i 1909 stilte han til val i Nordnes krins, valet vart vunne av Fredrik Konow framom Arbeidarpartiet sin kandidat. I 1912 prøvde Blydt seg i Sandviken krins, der Lars O. Sæbø frå Arbeidarpartiet erobra mandatet. Blydt fekk til sist stortingsplass då han i 1915 i andre valomgang i Sandviken krins slo Lars Sæbø med 3&nbsp;836 røyster mot 3&nbsp;429.

Blydt hadde styreplass i mange ulike forum. Under fyrste verdskrigen var han leiar av den statlege kolfyringsnemnda.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Skarbøvik IF

**Skarbøvik Idrettsforening** (stifta i 1930) er ein fotballklubb frå Skarbøvika i Ålesund. Klubben spelar denne sesongen i . 

Skarbøvik spelte frå 2008 til og med 2010 i 2. divisjon, og i tidlegare tider konkurrerte dei med Aalesunds Fotballklubb om å vere best i byen.  Klubben var i 2010 i same avdeling som andrelaget til AaFK. 2010 rykte Skarbøvik ned att til regional 3. divisjon etter å ha spelt i 2. divisjon tre sesongar på rad. Etter to sesongar i 3. divisjon, rykte Skarbøvik opp til 2. divisjon igjen. 

Jan Erik Sørnes, trenaren som tok Skarbøvik tilbake til 2. divisjon vart tilsett som utviklingssjef i Aalesunds Fotballklubb i januar 2010. Han sa opp stillinga si i Skarbøvik i 2009, før tidlegare Hødd og Lyn-trenar Sture Fladmark tok over ansvaret for klubben. Etter at Fladmark tok jobb hos Aalesunds Fotballklubb vart Svein Slinning tilsett som hovudtrenar for klubben. Laget klarte nesten å rykke opp på første forsøk, men etter uavgjort i seriefinalen på heimebane, i ein kamp som måtte vinnast, var det  som stod att som vinnarar ved avdelinga. Skarbøvik slo tilbake i 2012, og vann kampen om opprykket føre lag som  og . 

## Plasseringar
* 2006: 1.plass 3. divisjon avd.17
* 2007: 1.plass 3. divisjon avd.17
* 2008: 3.plass 2. divisjon avd.2
* 2009: 8.plass 2. divisjon avd.2
* 2010: 12.plass 2. divisjon avd.2
* 2011: 2.plass 3. divisjon avd.9
* 2012: 1.plass 3. divisjon avd.9 

## Kjende tidlegare spelarar

## Bakgrunnsstoff
*
Figalía

**Figalía** (gresk Φιγαλεία) er ein landsby og ein tidlegare kommune i periferieininga Ilía i periferien Vest-Hellas i Hellas. Figalía inngår frå 2011 som ei kommunaleining i kommunen Zakháro.

Ved folketeljinga i 2021 hadde kommunaleininga Figalía 1&nbsp;250&nbsp;innbyggjarar, medan tettstaden med same namn hadde 50&nbsp;innbyggjarar.

## Referansar
Néa Figalía

**Néa Figalía** (gresk Νέα Φιγαλεία) er ein landsby i periferieininga Ilía i periferien Vest-Hellas i Hellas. Néa Figalía var hovudsete i den tidlegare kommunen Figalía, som no er ei kommunaleining i kommunen Zakháro.

## Referansar
Thyborøn Kanal

**Thyborøn Kanal** er namnet på det vestre innløpet til Limfjorden i Danmark, altså frå Nordsjøen, som i Danmark òg vert kalla Vesterhavet. Kanalen ligg litt nord for Thyborøn by, og vart laga av naturen sjølv i 1863 etter at ein stormflod i 1862 hadde sett under vatn heile Agger-tangen ei tid, denne tangen hadde opphavleg sperra av Limfjorden frå Nordsjøen. Det som til å byrje med var eit smalt innløp, vart utvida kunstig etter kvart, slik at det vart ei permanent opning for skipstrafikk mellom Nordsjøen og Limfjorden. I 1868 segla 288 skuter gjennom Thyborøn Kanal.

## Sjå òg
* Limfjorden

## Bakgrunnsstoff
* J. Chr. Petersen, «Om Aggertangen før og nu» (PDF-fil) i *Geografisk Tidsskrift*, Bind 1; 1877
Skarbøvik stadion

**Skarbøvik stadion** eller **SIF Stadion** er eit fotballstadion i Ålesund. 

Stadionet vart opna i 1947 og grasbanen vart lagt i 1953-1954. Tilskodarrekorden på stadionet skal vere frå 3. runde i cupen den 3. juli 1980, då Skarbøvik tapte 3–5 mot . Tilskodartalet på denne kampen er usikkert og er i følgje SIF fotball sjølv oppgjeve til mellom 4000 og 5000 tilskodarar, medan VG oppgav talet til å vere 3000. 

## Kjelder
* Skarbøvik stadion på stadiosiden.com
Nesodden Idrettsforening

**Nesodden Idrettsforening** (stifta 24. juli 1920) er eit norsk idrettslag frå Nesodden i Akershus. Klubben har ca. 1&nbsp;850 medlemmar og er eit fleridrettslag med tilbod innan basketball, bordtennis, fotball, friidrett, orientering, fekting, ski og skøyter. Klubben har òg ein moderne idrettspark med friidrettsstadion, grasbane, ballbinge, undervarma kunstgrasbane, lysløype, og tilhøyrande klubbhus.

## Fotball
Klubben spelar denne sesongen i . 

I 2009 spelte laget i 3. divisjon. Dei låg godt an til å opprykk, men ein dårleg haustsesong gjorde at dei måtte spele i 3. divisjon òg i 2010, då dei vann avdelinga si og rykte opp til 2. divisjon. I 2011 slo Nesodden ut  i første runde av cupen. Follo hadde vore cupfinalist i 2010.

## Kjende utøvarar
*Trygve Kjensli, fotballdommer

## Skøyter
Laget var arrangør av den tidlegare offisielle Noregsmeisterskapen for Menn Senior B Allround i 1972, på Berger stadion. Meister vart Kai Roger Olsen, frå Arbeidernes Skøyteklubb, som vann meisterskapen etter tre distansesigrar og fall på 5000 m.

**Løparar med medalje i senior-NM**
*Ellen Kathrine Lie, Noregsmeister på skøyter for Ask Skøyteklubb men bronsemedaljevinnner for Nesodden under Sprint-NM 2002
*Rikke Jeppsson, Noregsmeister Sprint-NM 2011
*Renate Jeppsson, to gangar bronsemedaljevinner i Sprint-NM
*Bente Munkerud Aas, bronsemedaljevinner i Allround-NM

## Kjelder

**Denne artikkelen bygger på «[[:nb:Nesodden Idrettsforening|Nesodden Idrettsforening]]» frå ,  den 6. juni 2013.* 
*** oppgav desse kjeldene:*


## Bakgrunnsstoff
*
Berger stadion

**Berger stadion** er eit stadion i Nesodden kommune. Anlegget består av ein grasbane med løpebane som vert nytta til friidrett.  **Berger kunstgressbane** er heimebanen til . 

## Kjelder
* Berger stadion på stadionsiden.com
Bernardo Bellotto

**Bernardo Bellotto** () var ein italiensk bylandskapsmålar eller *vedutista*, samt grafikar. Måleria hans er kjenneteikna av gjennomtenkte skildringar av vakker arkitektur eller naturtru plassar. Nett som  morbroren Canaletto, som han var elev av, og mange andre vedutamålarar nytta han camera obscura-teknikken for å oppnå den tilsikta stemninga i bileta sine.

## Liv og gjerning

 
Bellotto var fødd i Venezia. Frå han var fjorten år gammal gjekk han i lære i verkstaden til sin berømte morbror. Han var 17 år då han vart medlem av målarlauget i heimbyen. Våren 1742 reiste han til Roma der han laga 16 vedutamåleri av byen. Åra 1744 og 1745 reiste han rundt i norddelen av Italia og heldt fram med å avbilde byane han besøkte. I 1745 fekk han elles i oppdrag å lage to byprospekt av byen Torino. Hertugen av Savoie, Karl Emanuel III, som også var konge av Sardinia, var oppdragsgjevar.

År 1747 flytta Bellotto til Dresden i Tyskland, etter å ha vorte innboden av kong Fredrik August II av Sachsen. Han laga mange måleri over byane Dresden og Pirna med omland. I dag er desse verka bevarte som minne over Dresdens tidlegare prakt, byen var i ruinar etter å ha vorte bomba i lang tid under andre verdskrigen. Under sjuårskrigen, som byrja i 1756, minka innkomene. Men hans internasjonale ry hadde vakse og i 1758 kunne han busette seg i Wien, etter invitasjon frå keisarinne Maria Teresia. I keisarbyen måla han av dei viktigaste monumenta. Deretter arbeidde han ei tid i München og så ein ny periode i Dresden. 

Frå 1764 arbeidde Bellotto for den polske kongen Stanisław II August Poniatowski som baud honom jobb som hoffkunstnar. Her måla han i det kongelege slott i Warszawa ei rad bilete av byen og omgjevnadene. Måleria hans av Warszawa vart lagt til grunn då byen skulle byggast opp att etter andre verdskrigen.

Bellotto døydde 59 år gammal i Warszawa. Gjennom større delar av livet titulerte han seg for Canaletto, same namnet som onkelen var kjend under. Mange av bileta til dei to er så like i stil at det har vore vanskeleg å bestemme kven som har måla dei enkelte.

## Kjelder

**Denne artikkelen bygger på «[[:en:Bernardo Bellotto|Bernardo Bellotto]]» frå ,  den 6. juni 2013.*  


## Bakgrunnsstoff